Okresná prokuratúra Piešťany 
Vážska 28, 921 01 Piešťany 	

Sp. zn. : 2 Pv 509/12/2204	Piešťany, 17.7.2013
EEČ : 2-18-95-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Piešťany
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 200,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Občianske združenie SVETIELKO NÁDEJE, Centrum pomoci detskej onkológie, Detská fakultná nemocnica s poliklinikou, Námestie L. Svobodu 4, 974 09 Banská Bystrica 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou XXXXX.
dňa 28.9.2012, v čase asi o 15.10 hod. v XXXXX, po XXXXX viedol ako vodič osobné motorové vozidlo značky XXXXX, EČ: XXXXX, pričom pri vchádzaní na hlavnú cestu nedal prednosť v jazde motocyklu XXXXX s EČ: XXXXX idúcemu po hlavnej ceste Krajinská ulica, ktorý viedol vodič XXXXX, so spolujazdkyňou XXXXX, následkom čoho došlo k odhodeniu  motocykla do stojaceho autobusu XXXXX EČV: XXXXX, pričom poškodený XXXXX utrpel stredne ťažké zranenie a to otvorenú zlomeninu vnútorného členka ľavého predkolenia bez posunu, udretie a odreninu z vonkajšej strany ľavého predkolenia v rozsahu 25x15 cm, mierne krvácanie z odreniny predkolenia vľavo s dobou liečenia 44 dní, pričom spomenutým  zranením mu vznikol mierne trvalý následok a to zníženie pohyblivosti členkového kĺbu I. stupňa a poškodená XXXXX utrpela ľahké zranenia a to udretie hrudníka vľavo, udretie prsnej kosti a pomliaždenie s odreninou predkolenia vľavo s rozsahom 10x6 cm a dobou liečenia 13 dní, pričom obvinený porušil ustanovenia § 4 ods. 1 písm. c), § 20 ods. 1, § 137 ods. 2 písm. c) zákona č. 8/2009 Z. z. o premávke na pozemných komunikáciách.

Odôvodnenie: 
 V uvedenej trestnej veci poverený príslušník Okresného riaditeľstva PZ  Trnava, Okresného dopravného inšpektorátu XXXXX (ďalej len „policajt“), č. k. XXXXX uznesením zo dňa 19.10.2012 v zmysle § 199 ods. 1 Trestného poriadku začal trestné stíhanie pre prečin ublíženia na zdraví podľa § 158 Trestného zákona na skutkovom základe uvedenom vo výroku tohto uznesenia. Následne vyšetrovateľ Okresného  riaditeľstva PZ  Trnava, Odboru kriminálnej polície XXXXX, ČVS: XXXXX uznesením zo dňa 19.02.2013 podľa § 206 ods. 1 Trestného poriadku vzniesol obvinenie XXXXX pre prečin ublíženia na zdraví podľa § 157 ods. 1, ods. 2 písm. a) Trestného zákona s poukazom na § 138 písm. h) Trestného zákona na skutkovom základe uvedenom vo výroku tohto uznesenia. 

	Podľa § 157 ods. 1, ods. 2 písm. a) Trestného zákona sa prečinu ublíženia na zdraví dopustí ten, kto inému z nedbanlivosti spôsobí ťažkú ujmu na zdraví a čin spácha závažnejším spôsobom konania.

Podľa § 138 písm. h) Trestného zákona je skutok spáchaný závažnejším spôsobom konania, ak bol spáchaný porušením dôležitej povinnosti vyplývajúcej z páchateľovho zamestnania, postavenia alebo funkcie alebo uloženej mu podľa zákona.

Podľa § 4 ods. 1 písm. c) zákona č. 8/2009 Z. z. o premávke na pozemných komunikáciách vodič je povinný venovať sa plne vedeniu vozidla a sledovať situáciu v cestnej premávke.

Podľa § § 20 ods. 1 zákona č. 8/2009 Z. z. o premávke na pozemných komunikáciách vodič, ktorý prichádza do križovatky po vedľajšej ceste označenej dopravnou značkou "Daj prednosť v jazde" alebo "Stoj, daj prednosť v jazde", je povinný dať prednosť v jazde vozidlám a ostatným účastníkom cestnej premávky prichádzajúcim po hlavnej ceste okrem chodcov, ktorí neprechádzajú cez križovatku v organizovanom útvare.

Podľa § 137 ods. 2 písm. c) zákona č. 8/2009 Z. z. o premávke na pozemných komunikáciách porušením pravidiel cestnej premávky závažným spôsobom je také porušenie pravidiel cestnej premávky, v ktorého dôsledku vznikne dopravná nehoda alebo nesplnenie si povinností účastníka dopravnej nehody alebo škodovej udalosti.

       	Podľa ustanovenia § 220 ods.1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom   dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Preskúmaním súvisiaceho spisového materiálu ČVS: XXXXX som zistil, že obvinený XXXXX sa svojím konaním dopustil prečinu ublíženia na zdraví podľa § 157 ods. 1, ods. 2 písm. a) Trestného zákona s poukazom na § 138 písm. h) Trestného zákona, pričom ide o prečin, za ktorý Trestný zákon ustanovuje trest odňatia slobody na 1 /jeden/ rok až 5 /päť/ rokov, teda horná hranica trestu odňatia slobody pri tomto prečine neprevyšuje hornú hranicu trestu odňatia slobody uvedenú v § 220 ods. 1 Trestného poriadku. 

Obvinený XXXXX a poškodení XXXXX  a XXXXX uzavreli dňa 19.06.2013 pred probačným a mediačným úradníkom Okresného súdu v XXXXX XXXXX dohodu o zmieri, z obsahu ktorej vyplýva, že poškodení XXXXX  a XXXXX súhlasia so zmierom z toho dôvodu, že vec bola oznámená poisťovni a táto sa bude zaoberať náhradou škody, ako aj náhradou za bolestné. Rovnako tak podpísali písomné vyhlásenie, že nakoľko obvinený urobil opatrenie na náhradu škody, t.j. vec ohlásil poisťovni Allianz – Slovenská poisťovňa, a.s., v ktorej mal uzatvorenú poistnú zmluvu, si náhradu škody uplatňujú voči tejto poisťovni. Žiadnu inú finančnú a ani inú náhradu od obvineného nežiadajú teraz a ani nebudú žiadať v budúcnosti. Obvinený XXXXX dňa 18.06.2013 poukázal na účet Krajskej prokuratúry Trnava peňažnú sumu 200,- Eur, určenú na všeobecne prospešné účely, z ktorej 50 % určil na pomoc obetiam trestnej činnosti a 50 % Občianskemu združeniu SVETIELKO NÁDEJE, Centrum pomoci detskej onkológie, Detská fakultná nemocnica s poliklinikou, Námestie L. Svobodu 4, 974 09  Banská Bystrica.
 
Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný a zložil na účet Krajskej prokuratúry Trnava peňažnú sumu 200,- EUR, určenú na všeobecne prospešné účely. Táto suma nie je zrejme neprimeraná závažnosti spáchaného prečinu. Poškodení XXXXX a XXXXX vyhlásili, že nakoľko obvinený urobil iné opatrenie na náhradu škody a preto od neho nežiadajú náhradu škody.  

Z odpisu z registra trestov obvineného je zrejmé, že tento nebol doposiaľ súdne trestaný, rovnako nebol doposiaľ priestupkovo prejednávaný. Z evidenčnej karty vodiča je zrejmé, že vodičský preukaz mu bol vydaný 06.11.2006, pričom sa doposiaľ nedopustil žiadneho priestupku v cestnej premávke. Zo správy obce XXXXX bolo zistené, že obvinený nebol riešený komisiou verejného poriadku resp. v priestupkovom konaní.

Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného a na jeho osobné a majetkové pomery som dospel k záveru, že rozhodnutie o schválení zmieru a o zastavení trestného stíhania je dostačujúce. 

Preto som rozhodol tak, ako je to uvedené vo výrokovej časti tohto uznesenia.  

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Michal Mašán
prokurátor